Partit Laburista  Il-Membru Parlamentari Ewropew tal-Partit Laburista, Cyrus Engerer, ġie magħżul minn fost il-Membri tal-Parlament Ewropew fid-delegazzjoni ta' politiċi għall-ikbar avveniment globali favur l-ambjent u l-ġlieda kontra t-tibdil fil-klima, COP26 ġewwa Glasgow fl-Iskozja. Engerer qal hu ta' privileġġ għalih li se jkun qiegħed jipparteċipa fil-konferenza tan-Nazzjonijiet Maqgħuda COP26 fid-delegazzjoi tal-Parlament Ewropew. Il-COP hi l-konferenza li ġġib lill-mexxejja kollha ta' madwar id-dinja flimkien f'diskussjonijiet u negozjati dwar il-miżuri ambjentali li d-dinja għandha bżonn tieħu bħala parti mill-ġlieda essenzjali kontra t-tibdil fil-klima. Għargħar fi Glasgow qabel is-summit tat-tibdil fil-klima "Bħala Unjoni Ewropea rridu nassiguraw li l-ambizzjoni b'saħħitha tagħna tasal għand ħaddieħor. Ma għadux iż-żmien ta' disussjonijiet. Dan hu ż-żmien għal azzjoni konkreta dinjija u urġenti biex innaqqsu l-impatt negattiv tal-ħsara li għamilna bħala bnedmin matul l-aħħar diċenji. Il-miri li għandna quddiemna għall-2030 u l-2050 mhumiex għażla u issa rridu naraw li kull stat membru jimplimentahom u fl-istess waqt nassiguraw li aktar pajjiżi minn madwar id-dinja jingħaqdu magħna għall-ogħla ambizzjonijiet possibli," saħaq l-MEP. Engerer ikkonkluda billi qal li bħala Nazzjonijiet Maqgħuda irid ikun assigurat li ħadd ma jaqa' lura f'din il-mixja li għandha tkun waħda ġusta fejn il-familji u ċerti negozji m'għandhomx għalfejn jerfgħu il-piż finanzjarju ta' din it-transizzjoni. Tibdil fil-klima u l-Covid-19 fuqnett tal-agenda tal-G20